ระเบียบกรมการจัดหางานระเบียบกรมการจัดหางานว่าด้วยการนำคนหางานเข้ารับการอบรมก่อนไปทำงานต่างประเทศพ.ศ. ๒๕๔๖[๑] โดยที่มาตรา๓๖ (๔) แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ กำหนดให้ผู้รับอนุญาตจัดหางานเพื่อไปทำงานในต่างประเทศต้องส่งคนหางานที่ผ่านการคัดเลือกและทดสอบฝีมือแล้วเข้ารับการอบรมเกี่ยวกับกฎหมายและขนบธรรมเนียมประเพณีของประเทศที่คนหางานจะไปทำงานตลอดจนสภาพการจ้าง ณ สำนักงานทะเบียนจัดหางานกลางสำนักงานทะเบียนจัดหางานจังหวัดหรือสถาบันอื่นใดที่อธิบดีประกาศกำหนด ดังนั้นเพื่อให้การดำเนินการเกี่ยวกับการนำคนหางานเข้ารับการอบรมก่อนไปทำงานต่างประเทศเป็นไปด้วยความเรียบร้อยสะดวก รวดเร็วเกิดประสิทธิภาพในการบริหารจัดการตามนโยบายปฏิรูประบบราชการเพื่อประชาชนและมีประสิทธิผลตรงตามเป้าหมายและสอดคล้องกับการบริหารงานภาครัฐโดยมุ่งผลสัมฤทธิ์อธิบดีกรมการจัดหางานจึงวางระเบียบเกี่ยวกับการนำคนหางานเข้ารับการอบรมก่อนไปทำงานในต่างประเทศไว้ดังต่อไปนี้ข้อ๑ ระเบียบนี้เรียกว่า ระเบียบกรมการจัดหางานว่าด้วยการนำคนหางานเข้ารับการอบรมก่อนไปทำงานในต่างประเทศ พ.ศ. ๒๕๔๖ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกระเบียบกรมการจัดหางานว่าด้วยการนำคนหางานเข้ารับการอบรม พ.ศ. ๒๕๔๐ ข้อ๔ ในระเบียบนี้ผู้รับอนุญาตจัดหางาน ความหมายว่าผู้รับอนุญาตจัดหางานเพื่อไปทำงานในต่างประเทศบัญชีรายชื่อคนหางาน ความหมายว่าบัญชีรายชื่อคนหางานไปทำงานในต่างประเทศ (แบบ จง.๑๑)แนบท้ายหนังสืออนุญาตการจัดส่งที่อธิบดีกรมการจัดหางานออกให้ผู้รับอนุญาตจัดหางานพนักงานเจ้าหน้าที่ ความหมายว่าเจ้าหน้าที่ที่ได้รับมอบหมายจากนายทะเบียนจัดหางานกลางหรือนายทะเบียนจัดหางานจังหวัดให้ปฏิบัติหน้าที่เกี่ยวกับการอบรมคนหางานข้อ๕ ในการนำคนหางานเข้ารับการอบรมให้ผู้รับอนุญาตจัดหางานยื่นคำขอเป็นหนังสือ ณศูนย์อบรมคนหางานตามที่ระบุไว้ในบัญชีท้ายระเบียบนี้ไม่น้อยกว่าสามชั่วโมงทำการก่อนถึงกำหนดการอบรมคนหางานพร้อมเอกสารดังต่อไปนี้(๑)สำเนาหนังสืออนุญาตให้จัดส่งคนหางานไปทำงานในต่างประเทศ จำนวน ๑ ชุด(๒) สำเนาบัญชีรายชื่อคนหางาน จำนวน ๒ ชุด(๓)บัตรสมาชิกกองทุนเพื่อช่วยเหลือคนหางานไปทำงานในต่างประเทศ(๔)สัญญาจัดหางานให้คนหางานไปทำงานต่างประเทศและสำเนา จำนวน ๑ ชุดสำหรับคนหางานแต่ละคน(๕) สัญญาจ้างงานของคนหางานที่เข้ารับการอบรมพร้อมคำแปลภาษาไทย จำนวน ๒ ชุด สำหรับคนหางานแต่ละคนข้อ๖ การยื่นคำขอตามข้อ ๕สำหรับศูนย์อบรมคนหางานก่อนไปทำงานต่างประเทศในส่วนกลางให้ยื่น ณสำนักงานบริหารแรงงานไทยไปต่างประเทศ กรมการจัดหางานสำหรับศูนย์อบรมคนหางานก่อนไปทำงานต่างประเทศในภูมิภาคให้ยื่น ณสำนักงานจัดหางานจังหวัดที่ศูนย์อบรมคนหางานก่อนไปทำงานต่างประเทศในภูมิภาคตั้งอยู่ข้อ๗ให้พนักงานเจ้าหน้าที่ผู้รับคำขอตรวจสอบคำขอพร้อมเอกสารให้ถูกต้องครบถ้วนพร้อมลงทะเบียนรับและกำหนดวันเวลาอบรมคนหางานตามลำดับที่รับคำขอข้อ๘ กรณีเอกสารตามข้อ ๕ไม่ครบถ้วนหรือไม่ถูกต้องให้พนักงานเจ้าหน้าที่คืนเรื่องหรือแจ้งให้ผู้รับอนุญาตจัดหางานแก้ไขเพิ่มเติมหรือดำเนินการให้ถูกต้องทั้งนี้ ผู้รับอนุญาตจัดหางานจะต้องแก้ไขให้ครบถ้วนถูกต้องก่อนถึงกำหนดการให้คนหางานเข้ารับการอบรมและให้พนักงานเจ้าหน้าที่บันทึกการดำเนินการดังกล่าวไว้เป็นหลักฐานข้อ๙เมื่อผู้รับอนุญาตจัดหางานนำคนหางานเข้ารับการอบรมให้พนักงานเจ้าหน้าที่ตรวจสอบคนหางานที่เข้ารับการอบรมว่าถูกต้องตรงตามบัญชีรายชื่อคนหางานโดยให้คนหางานแสดงบัตรประจำตัวประชาชนหรือหนังสือเดินทางกรณีตรวจสอบแล้วถูกต้องให้คนหางานนั้นลงลายมือชื่อในบัญชีรายชื่อคนหางานก่อนเข้ารับการอบรมกรณีตรวจสอบแล้วพบว่าไม่ถูกต้องไม่ว่าจะเกิดจากผู้แสดงตนเข้ารับการอบรมไม่ตรงตามรูปถ่ายที่ปรากฏในบัตรประจำตัวประชาชนหรือหนังสือเดินทางหรือเกิดจากพบข้อสงสัยในการใช้หลักฐานบัตรประจำตัวประชาชนหรือหนังสือเดินทางปลอมก็ตามให้พนักงานเจ้าหน้าที่ปฏิเสธการนำบุคคลนั้นเข้ารับการอบรมและรายงานให้นายทะเบียนจัดหางานกลางหรือนายทะเบียนจัดหางานจังหวัดซึ่งเป็นที่ตั้งศูนย์อบรมคนหางานทราบกรณีคนหางานเข้ารับการอบรมไม่ครบจำนวนตามบัญชีรายชื่อคนหางานไม่ว่ากรณีใดๆหรือกรณีคนหางานได้รับการปฏิเสธมิให้เข้ารับการอบรมตามวรรคสามให้พนักงานเจ้าหน้าที่ขีดเส้นทับรายชื่อคนหางานนั้นในสำเนาบัญชีรายชื่อคนหางานทั้ง๒ ชุดข้อ๑๐ให้สำนักงานบริหารแรงงานไทยไปต่างประเทศโดยความเห็นชอบของอธิบดีกรมการจัดหางานกำหนดหลักสูตรสำหรับอบรมคนหางานก่อนไปทำงานในต่างประเทศซึ่งอย่างน้อยต้องมีวัตถุประสงค์สำคัญดังนี้(๑)เพื่อเป็นการเตรียมความพร้อมให้กับคนหางานก่อนไปทำงานต่างประเทศ(๒)เพื่อให้คนหางานมีความรู้ความเข้าใจเกี่ยวกับขั้นตอนการไปทำงานในต่างประเทศและปฏิบัติได้ถูกต้อง(๓) เพื่อให้คนหางานทราบเงื่อนไขตามสัญญาจัดหางานสัญญาจ้างงาน และข้อมูลทั่วไปเกี่ยวกับขนบธรรมเนียม วัฒนธรรม ประเพณี กฎหมาย ภาษาตลอดจนสภาพการจ้าง และการทำงานของประเทศที่จะไปทำงาน(๔) เพื่อให้คนหางานทราบข้อห้ามและกฎเกณฑ์ที่สำคัญในการประพฤติปฏิบัติขณะทำงานในต่างประเทศ(๕)เพื่อให้คนหางานนำความรู้และแนวการดำเนินชีวิตไปปรับใช้ในชีวิตประจำวันขณะอยู่ในต่างประเทศ(๖)เพื่อให้คนหางานมีความมั่นใจและมีกำลังใจในการไปทำงานเกิดประสิทธิภาพการทำงานที่ดี(๗) เพื่อให้คนหางานได้รู้จักใช้บริการหน่วยงานของรัฐและเอกชนเมื่อต้องการความช่วยเหลือขณะอยู่ในต่างประเทศเมื่อเสร็จสิ้นการอบรมคนหางานพนักงานเจ้าหน้าที่จะมอบสัญญาจัดหางานและสัญญาจ้างงานที่มีตราประทับและลงลายมือชื่อของพนักงานเจ้าหน้าที่กำกับแก่คนหางานแต่ละคนที่เข้ารับการอบรมข้อ๑๑ เมื่อคนหางานเข้ารับการอบรมครบตามหลักสูตรให้พนักงานเจ้าหน้าที่บันทึกจำนวนคนหางานที่เข้ารับการอบรมพร้อมประทับตราครุฑและลงลายมือชื่อในสำเนาบัญชีรายชื่อคนหางานจำนวน ๒ ชุด แล้วคืนให้ผู้รับอนุญาตจัดหางาน จำนวน ๑ ชุด และออกหนังสือรายงานการเดินทางออกไปทำงานนอกราชอาณาจักร (แบบ จง.๑๒)ให้คนหางานที่ผ่านการอบรมข้อ ๑๒ การอบรมตามระเบียบนี้หากผู้รับอนุญาตจัดหางานมิได้ขอนำคนหางานเข้ารับการอบรมให้ครบจำนวนตามบัญชีรายชื่อคนหางานที่ออกตามหนังสืออนุญาตให้จัดส่งคนหางานไปทำงานในต่างประเทศในคราวเดียวให้ผู้รับอนุญาตจัดหางานนำคนหางานที่ยังคงเหลืออยู่ตามบัญชีรายชื่อเข้ารับการอบรมณ ศูนย์อบรมคนหางานที่คนหางานสะดวก โดยยื่นคำขอพร้อมเอกสารตามข้อ ๕ยกเว้นเอกสารตามข้อ ๕ (๒)ให้ยื่นเฉพาะสำเนาบัญชีรายชื่อคนหางานที่ยังไม่เข้ารับการอบรมโดยขีดเส้นทับรายชื่อคนหางานที่ผ่านการอบรมแล้วหรือไม่ประสงค์จะนำเข้ารับการอบรมให้พนักงานเจ้าหน้าที่ตรวจสอบและดำเนินการตามข้อ๗ ข้อ ๘ ข้อ ๙ ข้อ ๑๐ และข้อ ๑๑ข้อ๑๓กรณีที่นายจ้างซึ่งอยู่ในประเทศไทยที่ได้รับอนุญาตให้พาลูกจ้างไปทำงานหรือฝึกงานในต่างประเทศและอธิบดีได้กำหนดเงื่อนไขท้ายหนังสืออนุญาตตามมาตรา ๔๙ และใบอนุญาตตามมาตรา ๔๙ทวิ (๒) และ (๓)ให้นายจ้างส่งลูกจ้างเข้ารับการอบรมเกี่ยวกับกฎหมายและขนบธรรมเนียมประเพณีของประเทศที่ลูกจ้างจะไปฝึกงานณ กรมการจัดหางาน สำนักงานจัดหางานจังหวัด หรือสถาบันอื่นที่อธิบดีเห็นชอบพนักงานเจ้าหน้าที่อาจดำเนินการให้มีการอบรมลูกจ้างโดยนำความในระเบียบนี้มาบังคับใช้โดยอนุโลมทั้งนี้ให้นายจ้างยื่นคำขอเป็นหนังสือพร้อมเอกสารดังต่อไปนี้(๑)สำเนาหนังสืออนุญาตให้พาลูกจ้างไปทำงานในต่างประเทศ จำนวน ๑ ชุด(๒) บัญชีรายชื่อลูกจ้างและสำเนา จำนวน ๓ ชุด(๓)สัญญาจ้างหรือสัญญาฝึกงานแล้วแต่กรณี จำนวน ๒ ชุด สำหรับลูกจ้างแต่ละคนยกเว้นการยื่นเอกสารดังกล่าวต่อสำนักงานจัดหางานจังหวัดซึ่งไม่มีศูนย์อบรมคนหางานก่อนไปทำงานต่างประเทศตั้งอยู่ให้สำนักงานจัดหางานจังหวัดดำเนินการให้มีการอบรมลูกจ้างตามเงื่อนไขด้วยวิธีการที่เหมาะสมและตรงตามวัตถุประสงค์ข้อ๑๔ ให้อธิบดีกรมการจัดหางานรักษาการตามระเบียบนี้ประกาศณ วันที่ ๓๑ ตุลาคม พ.ศ. ๒๕๔๖นคร ศิลปอาชาอธิบดีกรมการจัดหางาน[เอกสารแนบท้าย]๑.[๒] บัญชีรายชื่อศูนย์อบรมคนหางานก่อนไปทำงานต่างประเทศท้ายระเบียบกรมการจัดหางานว่าด้วยการนำคนหางานเข้ารับการอบรมก่อนไปทำงานต่างประเทศพ.ศ. ๒๕๔๖ (ปรับปรุง)(ดูข้อมูลจากภาพกฎหมาย)ระเบียบกรมการจัดหางาน ว่าด้วยการนำคนหางานเข้ารับการอบรมก่อนไปทำงานต่างประเทศ(ฉบับที่ ๒)พ.ศ. ๒๕๕๘[๓]ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกบัญชีรายชื่อศูนย์อบรมคนหางานก่อนไปทำงานต่างประเทศท้ายระเบียบกรมการจัดหางานว่าด้วยการนำคนหางานเข้ารับการอบรมก่อนไปทำงานต่างประเทศพ.ศ. ๒๕๔๖และให้ใช้บัญชีรายชื่อศูนย์อบรมคนหางานก่อนไปทำงานต่างประเทศท้ายระเบียบนี้แทนวริญา/จัดทำ๘ ธันวาคม ๒๕๕๘วิชพงษ์/ตรวจ๒๒ ธันวาคม ๒๕๕๘[๑] ราชกิจจานุเบกษาเล่ม ๑๒๐/ตอนพิเศษ ๑๓๒ ง/หน้า ๑๐/๑๗ พฤศจิกายน ๒๕๔๖[๒]บัญชีรายชื่อศูนย์อบรมคนหางานก่อนไปทำงานต่างประเทศท้ายระเบียบกรมการจัดหางาน ว่าด้วยการนำคนหางานเข้ารับการอบรมก่อนไปทำงานต่างประเทศพ.ศ. ๒๕๔๖ แก้ไขเพิ่มเติมโดยระเบียบกรมการจัดหางาน ว่าด้วยการนำคนหางานเข้ารับการอบรมก่อนไปทำงานต่างประเทศ(ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนที่ ๑๒๕ ง/หน้า ๓/๒๖ พฤศจิกายน ๒๕๕๘